'ሰብ ኣብ ዘይብሉ ከተማ ብሩር ክእልሽ 22 ዓመት ገይረ' ጭንቂ ኾይኑ። ነዛ ክብርቲ ኣቕሓ፡ ኣሊሹ ኣሊሹ ምስ ሰኣና ድማ ናብ ሓደ ኮረብታ ደይቡ ኣማዕድዩ እንትረኢ ኣብ ርሑቕ እናብለጭለጨት ትረአዮ።ናብቲ ስፍራ ወሪዱ እንተኸደ ግን 'ሽታ-ማይ' ትኾኑ። ካብቲ ኮረብታ ናብዚ ሜዳ ደጋጊሙ ደይቡ ወሪዱ ተስፋ ምስ ሰኣነ ድማ፡ ነቲ ካብ ቀርኒ መፍሎስ ዝተሰርሐ ጥሩምባ ገይሩ ነታ ምድሪ እናወግአ ከምዚ ክብል ብሕሱም ረገማ። "ኣንቲ ምድሪ ርግምቲ ኹኒ። ሓሳረ-መከራኺ ድማ ረእዪ" ኢሉ። ካብቲ እዋን ጀሚሩ፡ እቲ መሬት እናነቕዐ ኸይዱ እዚ ሕዚ ኒው ዮርክ እንብሎ ቅርጺ ሒዙ ተሪፉ ይብሉ፡ ዓበይቲ ዓዲ። ካብ መንጎኦም፡ ኣይተ ኣዱላ ኣሰፋ፤ "እዚ ዛንታ ኣባሓጎታትና ንኣቦታትና፤ ኣቦታትና ድማ ንዓና ነጊሮምና።ንሕና ድማ እነሆ ንደቅና ንነግሮም ኣለና" ይብሉ። መግለጺ ስእሊ, ኣይተ ኣዱላ ኣሰፋ ነባሪ ጣብያ ፋሻ ጤሃጣ ካብ ሑጻ ጥቕጥቕ ኢሎም ዝተሰርሑ፤ ተፈጥኣዊ ህንጻታት። እንትትንከፉ ዝፈራኸሱ ዝመስሉ፡ ይኹን'ምበር ዘበናት ዝተሳገሩ መልከኣ-ምድራዊ ውህብቶታት እዮም። እዚ መልከኣ-ምድራዊ ዝርከበሉ ከባቢ ገሰረጆ ይበሃል። ብልሙድ ኒውዮርክ እናተብሃለ ዝጽዋዕ፡ ደቂ ኮንሶ ድማ 'ጤሃጣ' እናበሉ እዮም ዝጽውዑዎ። 'ኒው ዮርክ' ዝብል ስያመ ደኣ ካብ ምንታይ ነቐለ?
